סיינה ספירו

סיינה ספירו (באנגלית: Sienna Spiro – מסוגנן כולו באותיות רישיות, נולדה ב־28 בספטמבר 2005) היא זמרת ויוצרת יהודיה־בריטית. ב־2022 החלה ספירו לפרסם סרטונים ויראליים בטיקטוק. היא החלה להוציא לאור סינגלים ב־2024, בין השאר את "Maybe", שהגיע למקום ה־45 במצעד הסינגלים הבריטי. בפברואר 2025 הוציאה לאור את EP הבכורה שלה, Sink Now, Swim Later. סינגל הפריצה שלה היה "Die on This Hill" , שהגיע למקום התשיעי במצעד הסינגלים הבריטי בנובמבר 2025. ספירו ידועה בקול הקונטרה אלט הנמוך הייחודי שלה.

 ביוגרפיה 
נולדה ב־28 בספטמבר 2005 בלונדון. הוריה הם גלן ספירו, תכשיטן, ואשתו ארבלה. הם יהודים. לספירו אח ואחות. אימה פעילה ב־Tikva UK ("תקווה בריטניה"), עמותה ללא כוונת רווח התומכת בילדים יהודים בסיכון באוקראינה. בן דודה של אימה הוא גילברט דה בוטון , מייסד גלובל אסט מנג'מנט (GAM) .

כשהייתה בגיל 10 החלה ספירו לכתוב שירים בהשראת מוזיקאי ג'אז כמו אטה ג'יימס ופרנק סינטרה, ובהשראת מגוון אמני היפ־הופ משנות ה־2000 המוקדמות. ספירו למדה בבית הספר לבנות Francis Holland School  שבמרכז לונדון (ב־Graham Terrace) ובבית הספר East London Arts & Music  שבטאוור האמלטס בלונדון, ממנו נשרה בגיל 16 כדי להשקיע את כל זמנה בקריירה המוזיקלית שלה.

 קריירה 
ב־2021 החלה ספירו לפרסם סרטונים בהם היא שרה ביישומון טיקטוק. לאחר מספר רב של סרטונים ויראליים, הן של גרסאות כיסוי הן של מוזיקה מקורית, קהל העוקבים של ספירו גדל. ב־24 במאי 2024, היא הוציאה את סינגל הבכורה שלה, "Need Me", שהצליח בספוטיפיי. הסינגל השני של ספירו, "Maybe", יצא לאור באוגוסט 2024. השיר הגיע מאוחר יותר למקום ה־56 במצעד הסינגלים הבריטי. מאוחר יותר באוגוסט, היא הופיעה בפסטיבל All Points East  בפארק ויקטוריה שבלונדון. הסינגל השלישי שלה, "Taxi Driver", יצא לאור באוקטובר 2024. אחריו יצא "Back to Blonde", הסינגל הרביעי שלה, בנובמבר 2024. לאחר הוצאת הסינגל היא סומנה כ"מוזיקאי שכדאי לצפות בו" (ל־2025) על ידי מגזין Dazed . בינואר 2025, הוציאה את השיר "Butterfly Effect". בד בבד עם יציאת הסינגל היא הכריזה על הוצאת EP הבכורה שלה, Sink Now, Swim Later – ה־EP יצא לאור ב־21 בפברואר 2025, וכלל את כל הסינגלים הקודמים שלה לצד שלושה שירים חדשים. במאי 2025 הוציאה את השיר "Dream Police". אחריו, ביולי, יצא "You Stole the Show". תוך כדי כך ביצעה הופעות חימום לג'יימס בלייק ולטדי סווימס. בספטמבר פתחה ספירו את סיבוב ההופעות הראשון שלה ברחבי בריטניה. באוקטובר הוציאה את השיר "Die on This Hill" , שהפך לשיר הפריצה שלה – השיר הגיע למקום התשיעי במצעד הסינגלים הבריטי ב־21 בנובמבר 2025, ודורג במצעדי מדינות רבות נוספות. לאחר מכן חתמה עם סוני מיוזיק פבלישינג על הסכם הוצאה לאור גלובלי.

ספירו הייתה מועמדת לפרס פריצת השנה (בעבר: פרס בחירת המבקרים)
בטקס פרסי המוזיקה הבריטית ל־2026.

 דיסקוגרפיה 
 מיני אלבומים 
 2025:  Sink Now, Swim Later. 

 סינגלים 
 של המיני אלבום Sink Now, Swim Later 
 2024 – "Need me"
 2024 – "Maybe" 
 2024 – "Taxi Driver"
 2024 – "Back to Blonde"
 2025 – "Butterfly Effect"

 סינגלים שלא מתוך אלבום 
 2025 – "Dream Police"
 2025 – "You Stole the Show" 
2025 – "Die on This Hill" 

 פרסים ומועמדויות 
שנהפרסקטגוריהתוצאההערות2026פרסי המוזיקה הבריטיתבחירת המבקרים

 קישורים חיצוניים 

 הערות שוליים 

קטגוריה:זמרים יהודים בריטים
קטגוריה:זמרות-יוצרות יהודיות
קטגוריה:זמרות-יוצרות בריטיות
קטגוריה:מוזיקאים יהודים בריטים
קטגוריה:בריטיות שנולדו ב-2005
קטגוריה:בריטים שנולדו ב-2005